Stureby-saken

Stureby-saken er et mord som skjedde natt til 7. juni 2009 i Sverige, da den 15-årige jenta Therese Johansson Rojo (født 17. juni 1993) ble kvalt til døde i en skog ved en hoppbakke ved Sockenplan utenfor Stockholm i Sverige. Stedet ligger inntil bydelen Stureby men tilhører egentlig Enskedefältet.«Riccardos föräldrar går med i kampanjen», Aftonbladet 13. juni 2009 Hun ble myrdet av to klassekamerater. De to 16 år gamle klassekameratene, en gutt og en pike, som til sist innrømmet å ha myrdet henne, ble arrestert den påfølgende dagen.«Mordet planerat under flera veckor», DN, 8. august 2009 Piken hadde planlagt å få gutten til å utføre mordet via SMS-meldinger, telefonsamtaler og på chatter på Internett gjennom et par uker før mordet fant sted.«Svartsjuka, hat och längtan i de åtalades sms», DN, 8. august 2009

 Hendelsene natt til 7. juni 2009 
Natt til 7. juni tok gutten Therese ut i skogen under et selskap som feiret at skolen var nesten ferdig. Han slo henne bakfra med en trestokk og kvalte henne deretter til døde. Gutten og piken som ble anklaget for mordet var et kjærestepar og Therese Johansson Rojo hadde kysset gutten i et selskap i mai 2009.«Bakgrund till Sturebymordet»  , SVT, 26 oktober 2009 Mordet ble oppmuntret av hans venninne via tekstmeldinger og chatting på Internett og han innrømmet mordet som ble utført for bevise hans kjærlighet og for å få sin opprinnelige venninne tilbake. «Aftonbladet om mordet», Aftonbladet, 27. oktober 2009

 Dommen 
På grunn av mordernes unge alder fikk de to tenåringene tolv måneders frihetsberøvelse i et særskilt omsorgshjem. Piken anket sin dom, noe som forsinket hennes dom inntil anken ble avgjort i rettssystemet.«Stureby dömd överklagar dom», Aftonbladet, 27. oktober 2009 Begge tenåringene ble løslatt i løpet av sommeren 2011 etter dommen, men begges dommer ble påklaget av aktor.«Åklagare överklagar Stureby domen», DN, 27. oktober 2009

Dommen har blitt heftig kritisert fra både svensk media og store deler av befolkningen, og det er formulert opprop for å få endret loven overfor unge forbrytere i Sverige ettersom den maksimale fengselsstraffen for unge er fire år i forvaring. Avisen Aftonbladet har satt i gang en kampanje kalt «Glöm inte Therese» den 12. juni 2009 som skal skaffe penger til hjelpeorganisasjonen Barnens rätt i samhället, BRIS.«Glöm inte Therese», Aftonbladet, 12. juni 2009 Mordofferets familie støtter også kampanjen.«Riccardos föräldrar stödjer kampanjen», Aftonbladet, 13. juni 2009 Mordet på Therese Johansson Rojos var den mest omtalte mordsaken i Sverige i 2009.«Bakgrund till Sturebymordet i Sverige» , SVT, 26 oktober 2009

 Referanser 

 Eksterne lenker 
 Dommen fra Södertörns tingsrätt 26. oktober 2009
 Tidslinje for Stureby-saken

Kategori:Hendelser i 2009
Kategori:Drap
Kategori:Svenske kriminalsaker
Kategori:Rettsvitenskap i 2009
Kategori:2009 i Sverige